text: अधिकतर नई ईमेल सेवायें इण्डिक यूनिकोड का समर्थन करती हैं जिस कारण हिन्दी में ईमेल भेजना सम्भव है। गूगल की सेवा जीमेल हिन्दी आदि भारतीय भाषाओं के लिये सर्वोत्तम है। जीमेल में हिन्दी लिखने के लिये गूगल का इण्डिक टाइपिंग उपकरण अन्तर्निमित होता है। अन्य ईमेल सेवाओं के लिये आप ऑफलाइन हिन्दी टाइपिंग उपकरण प्रयोग कर सकते हैं। यदि आपने पहले कभी हिन्दी टाइप नहीं की या शुरु किये हुये कुछ ही समय हुआ है तो आप गूगल का ऑफलाइन टाइपिंग उपकरण प्रयोग कर सकते हैं। यदि आप अन्य कीबोर्ड लेआउटों के अभ्यस्त हैं तो हिन्दी टाइपिंग नामक लेख में विस्तार से हिन्दी टाइपिंग के अन्य तरीकों के बारे में जान सकते हैं।